b'\n_START_ARTICLE_\nK\xc3\xa4rt Hellerma\n_START_PARAGRAPH_\nK\xc3\xa4rt Hellerma (s\xc3\xbcnninimi K\xc3\xa4rt T\xc3\xb5nisson; s\xc3\xbcndinud 9. novembril 1956) on eesti ajakirjanik, kirjanduskriitik ja kirjanik._NEWLINE_Ta \xc3\xb5ppis 1964\xe2\x80\x931972 Tallinna 28. 8-klassilises koolis, 1972\xe2\x80\x931975 Tallinna 32. Keskkoolis ja 1976\xe2\x80\x931981 Tartu Riikliku \xc3\x9clikooli filoloogiateaduskonna ajakirjanduse osakonnas._NEWLINE_Ta on t\xc3\xb6\xc3\xb6tanud ajakirja Noorus publitsistikatoimetajana (1981\xe2\x80\x931990), mitme ajalehe kultuuritoimetajana (Eesti Elu 1990\xe2\x80\x931992, Hommikuleht 1993\xe2\x80\x931995, Eesti P\xc3\xa4evaleht 1995\xe2\x80\x931996, Postimees 1996\xe2\x80\x931997), ka teletoimetajana (Eesti Televisiooni saatesari "Valguse m\xc3\xa4rk", 1998\xe2\x80\x931999), seej\xc3\xa4rel on ta olnud p\xc3\xb5hiliselt vabakutseline kirjanik ja kriitik ning \xc3\xbchtlasi tegutsenud ka toimetajana._NEWLINE_K\xc3\xa4rt Hellerma on alates aastast 2002 Eesti Kirjanike Liidu liige.\n_START_SECTION_\nIsiklikku\n_START_PARAGRAPH_\nTema isa oli arheoloog Evald T\xc3\xb5nisson ja \xc3\xb5de on astrof\xc3\xbc\xc3\xbcsik Mirt Gramann._NEWLINE_Tema pojad on Joonas Hellerma ja Juhan Hellerma.'